شەفەق نیوز/ لە وەخت داگیرکردن ئۆکرانیا لەلایەن هیزەیل رووسیا، پیت "Z" لەبان تانکەیل سوپای رووسیا دەرکەفت، و رەسیە ئاست رەفتار گشتی لە رووسیا،  لەبان ماشینەیل، و لەبان سینەی بازیگەر جومباز (ئیڤان کۆلیاک ٢٠ ساڵان)، و هەمیش لەبان رەنگ نۊخان ژنەیل.
وەزارەت وەرگری رووسیا لەبان ماڵپەڕەیلی لە ئینیستاگرام و تیلیگرام ئی پیتە وەکار تیارێد جۊر: زا بوبیدۆ (ئەرا سەرکەفتن)، زا میر (ئەرا ئاشتی)، زا براڤدۆ (ئەرا راسی)، زا رووسیۆ (ئەرا رووسیا).
تا ئەو وینەی فۆتۆگرافیە وەناونشان (زۆمبی) ئەرا هونەرمەن وینەگر میخاێیل رای دەرکەفت، ک وە شیوەیگ تەکنیکی وینەیگ دروس کرد ئەرا پیاویگ چەو و دەمی دۊریاگە وەشیوەی پیت "Z"  ک لە کۆتایی مانگ ئادار گوزەشتە بڵاوی کرد.
وەگورەی وتار ميخائيل رای، ئی وینە نموونەیگە ئەرا کەسیگ رووسی شۆڤینیزم تونەڕەو، نیەخوازێد راسی جەنگەگە لە ئۆکرانیا ئاشکرا بکەێد، باوجی وەگەرد بڕیگ زۆمبی بەشداری لەی جەنگە کەێد.
